নগাঁও জিলাৰ চামগুৰি আৰক্ষী থানাৰ অধীনৰ শালনা আৰক্ষী চকীৰ অন্তৰ্গত ডিজু নৈত দেওবাৰে এটা অচিনাক্ত মৃতদেহ উদ্ধাৰ হোৱা ঘটনাই সমগ্ৰ অঞ্চলটোতে চাঞ্চল্যৰ সৃষ্টি কৰিছে।
জানিব পৰা মতে দেওবাৰে নিশা প্ৰায় ৯ বজাত শালনাৰ বৰঘাটৰ পাঁচ নম্বৰ লাইনৰ মাজেৰে পাৰ হৈ যোৱা ডিজু নৈত স্থানীয়লোক এটা মৃতদেহ ওপঙি থকা দেখা পাই সন্ধিয়া শালনা আৰক্ষীক খবৰ দিয়ে।
পৰৱৰ্তী সময়ত ঘটনা সন্দৰ্ভত আৰক্ষীয়ে জানিব পাৰি ঘটনাস্থলীত উপস্থিত হৈ প্ৰায় তিনি ঘণ্টা সময় ধৰি উদ্ধাৰ অভিযান চলাই অৰ্ধ গলিত উলংগ মৃতদেহটো উদ্ধাৰ কৰিবলৈ সক্ষম হয়।
আনহাতে শালনা আৰক্ষীয়ে কোনো দুষ্কৃতিকাৰীয়ে এই প্ৰায় ৪০ বছৰীয়া ব্যক্তিজনক ৯-১০ দিনৰ আগতে হত্যা কৰি নদীত পেলাই দিয়া বুলি সন্দেহ প্ৰকাশ কৰিছে।
ইতিমধ্যে আৰক্ষীয়ে মৃতদেহটো চিনাক্তকৰণ কৰিব নোৱাৰাত নগাঁও অসামৰিক চিকিৎসালয়তে মৃতদেহ ৰখাৰ ব্যৱস্থা কৰিছে বুলি আৰক্ষীয়ে জানিব দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
